**การเลือกตั้งซ่อมในประเทศพม่า พ.ศ. 2555** กำหนดจัดขึ้นในวันที่ 1 เมษายน พ.ศ. 2555 การเลือกตั้งจะถูกจัดขึ้นเพื่อเลือกผู้แทนจำนวน 45 ที่นั่งที่ว่างลงในรัฐสภา

สันนิบาตแห่งชาติเพื่อประชาธิปไตย (เอ็นแอลดี) พรรคฝ่ายค้านหลัก ได้รับการจดทะเบียนร่วมการเลือกตั้งซ่อมอีกครั้งในวันที่ 13 ธันวาคม พ.ศ. 2554 เป็นส่วนหนึ่งของการปฏิรูปในพม่าตั้งแต่ พ.ศ. 2553 อองซานซูจี หัวหน้าพรรคเอ็นแอลดี ลงสมัครเลือกตั้งในอำเภอก่อมู่ เขตย่างกุ้ง

ผู้สังเกตการเลือกตั้ง
---------------------

เมื่อเดือนกุมภาพันธ์ พ.ศ. 2555 ประธานาธิบดีเต้นเซนให้ความเห็นว่า รัฐบาลจะ "พิจารณาอย่างจริงจัง" ในการอนุญาตให้ผู้สังเกตการณ์เอเชียตะวันออกเฉียงใต้จากสมาคมประชาชาติแห่งเอเชียตะวันออกเฉียงใต้เข้าสังเกตการณ์การเลือกตั้ง รัฐบาลพม่ายืนยันว่า พม่าได้ร้องขอให้ผู้สังเกตการณ์การเลือกตั้งอาเซียนมาถึงในวันที่ 28 มีนาคม ห้าวันก่อนการเลือกตั้ง สหรัฐอเมริกา สหภาพยุโรป จีน และเกาหลีเหนือ ตลอดจนคู่เจรจาของอาเซียน (อินเดีย ญี่ปุ่น นิวซีแลนด์ เกาหลีใต้ รัสเซีย และออสเตรเลีย) ก็ได้รับเชิญให้เข้าสังเกตการณ์การเลือกตั้งด้วยเช่นกัน แม้ยังไม่ชัดเจนถึงระดับการเข้าถึงของผู้สังเกตการณ์การเลือกตั้งเหล่านี้ที่จะมี สหรัฐอเมริกาจะส่งผู้สังเกตการณ์การเลือกตั้ง 2 คน และผู้สื่อข่าว 3 คน

วันที่ 13 มีนาคม พ.ศ. 2555 คณะกรรมการการเลือกตั้งสหภาพ อนุมัติให้ตัวแทนพรรคการเมืองจับตาดูหน่วยเลือกตั้งระหว่างการเลือกตั้ง ในการเลือกตั้งครั้งก่อน มีเพียงตัวแทนจากพรรคสหสามัคคีและการพัฒนาเท่านั้นที่ได้รับอนุญาตให้สังเกตการณ์การเลือกตั้งและการนับบัตรลงคะแนน กลุ่มตัวแทนนำโดยพลเรือน รวมทั้งสมาชิกของกลุ่มนักศึกษารุ่น 88 จะยังพิจารณาความผิดปกติในการเลือกตั้งด้วย

ข้อโต้เถียง
-----------

อองดีนแห่งกลุ่มรณรงค์เพื่อพม่าในสหรัฐอเมริกา (US Campaign for Burma) กล่าวว่า รัฐบาลพม่ากำลังใช้การเลือกตั้งให้ชาติตะวันตกยกเลิกการลงโทษให้เร็วที่สุดเท่าที่จะเป็นไปได้ เพราะการเลือกตั้งเสรีและโปร่งใสเป็นหนึ่งในเงื่อนไขซึ่งตั้งโดยสหภาพยุโรปและรัฐบาลอเมริกา ยิ่งไปกว่านั้น สันนิบาตแห่งชาติเพื่อประชาธิปไตยยังชี้ถึงความผิดปกติในรายการผู้ออกเสียงลงคะแนนและการละเมิดกฎโดยคณะกรรมการการเลือกตั้งท้องถิ่น วันที่ 21 มีนาคม พ.ศ. 2555 อองซานซูจีกล่าวว่า "การโกงและการละเมิดกฎกำลังดำเนินต่อไป และเราสามารถกระทั่งกล่าวได้ว่า กำลังมีเพิ่มขึ้น"

เครือข่ายเอเชียเพื่อการเลือกตั้งเสรี (ANFREL) องค์การจับตาการเลือกตั้งซึ่งมีฐานอยู่ในกรุงเทพมหานคร ได้เรียกการสังเกตการณ์การเลือกตั้งอย่างเปิดเผยว่า ไม่เพียงพอ ไม่เป็นไปตามมาตรฐานนานาชาติ จำกัดเกินไป (มีผู้สังเกตการณ์เพียง 2 คนต่อรัฐบาล หรือ 5 คนต่อชาติอาเซียน) และมาช้าเกินไป (คำเชิญถูกส่งมาน้อยกว่า 2 สัปดาห์ก่อนวันเลือกตั้ง) ซึ่งทั้งหมดทำให้เป็นไปไม่ได้ที่จะสังเกตหน่วยเลือกตั้งทั้ง 48 หน่วย วันที่ 20 มีนาคม พ.ศ. 2555 สมศรี หาญอนันทสุข ผู้อำนวยการบริหาร ANFREL ถูกเนรเทศออกจากย่างกุ้ง โดยอ้างว่าเข้าประเทศโดยใช้วีซ่าท่องเที่ยว

วันที่ 23 มีนาคม พ.ศ. 2555 การเลือกตั้งซ่อมในสามเขตเลือกตั้งในรัฐกะชีน ถูกเลื่อนออกไปเนื่องจากสถานการณ์ความมั่นคงในพื้นที่

อ้างอิง
-------

1. ↑  "Electoral Calendar - international elections world elections". สืบค้นเมื่อ 2011-05-12.
2. ↑
3. ↑  Hla Hla Htay (30 December 2011). "Myanmar sets by-election date". *AFP*. คลังข้อมูลเก่าเก็บจากแหล่งเดิมเมื่อ 2012-06-04. สืบค้นเมื่อ 15 March 2012.
4. ↑  "Aung San Suu Kyi registers for Burma election run". *BBC News*. 18 January 2012. สืบค้นเมื่อ 15 March 2012.
5. ↑  Petty, Martin (21 February 2012). "Myanmar says will consider ASEAN poll observers". *Reuters*. คลังข้อมูลเก่าเก็บจากแหล่งเดิมเมื่อ 2015-09-24. สืบค้นเมื่อ 15 March 2012.
6. ↑  "Burma gets ASEAN poll monitor boost". *Democratic Voice of Burma*. 20 March 2012. คลังข้อมูลเก่าเก็บจากแหล่งเดิมเมื่อ 2012-03-25. สืบค้นเมื่อ 20 March 2012.
7. 1 2  Sopheng Cheang (21 March 2012). "Myanmar will allow US, EU monitors for April vote". *Associated Press*. สืบค้นเมื่อ 22 March 2012.
8. ↑  "Burma invites US and EU observers to April by-elections". *BBC News*. 21 March 2012. สืบค้นเมื่อ 22 March 2012.
9. ↑  "US Accepts Burma's Invitation to Observe April 1 Vote". *Voice of America*. 21 March 2012. สืบค้นเมื่อ 22 March 2012.
10. 1 2  Shwe Aung (14 March 2012). "UEC okays poll monitors". *Democratic Voice of Burma*. คลังข้อมูลเก่าเก็บจากแหล่งเดิมเมื่อ 2012-03-18. สืบค้นเมื่อ 15 March 2012.
11. ↑  "Citizens to Monitor Elections". *Radio Free Asia*. 23 March 2012. สืบค้นเมื่อ 24 March 2012.
12. 1 2  "Western Election Observers Invited". *Radio Free Asia*. 21 March 2012. สืบค้นเมื่อ 22 March 2012.
13. ↑  "Myanmar Election Observation Encouraging But Inadequate". *Asian Network for Free Elections*. Bangkok. 22 March 2012. สืบค้นเมื่อ 7 November 2015.
14. ↑  Zin Linn (23 March 2012). "Is Burma's election monitoring a window-dressing?". *Asia Tribune*. สืบค้นเมื่อ 24 March 2012.
15. ↑  "Myanmar postpones vote in 3 of 48 constituencies because of security concerns". *Associated Press*. 23 March 2012. คลังข้อมูลเก่าเก็บจากแหล่งเดิมเมื่อ 2012-03-24. สืบค้นเมื่อ 24 March 2012.
16. ↑